《赠万欲曙》
清代·成鹫

一辞城市动经年，世外逢人不偶然。丛桂久无招隐客，绿萝今有住山缘。

孤峰垦出栽花地，宝剑酬将买石钱。我欲似君难得似，春来惟少种芝田。

作者简介：成鹫（1637－1722），清朝初年广东肇庆鼎湖山庆云寺僧。又名光鹫，字迹删，号东樵山人。俗姓方，名觊恺，字麟趾，番禺（今属广东省）人。出身书香仕宦世家。其为人豪放倜傥，诗文亦卓厉痛快，尽去雕饰，颇有似庄子处。沈德潜誉为诗僧第一。作品有《楞严直说》十卷、《鼎湖山志》八卷、《咸陟堂集》四十三卷、《金刚直说》一卷、《老子直说》二卷、《庄子内篇注》一卷等。